**1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

 **2.ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 20 /01/2022**

 **Αριθ. Πρωτ. : 1238**

# Από το πρακτικό της αριθμ. 2ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 11**

Περίληψη

**΄Εγκριση παράτασης του συμβατικού χρόνου εκτέλεσης του έργου : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ , ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ , ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΗΤΩΝ».**

 Στη Λιβαδειά σήμερα 19η Ιανουαρίου 2022 ημέρα Τετάρτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» » και μετά από την αρ.πρωτ. 767/14-01-2022 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα οκτώ (8) ήτοι:

 **ΠΑΡΟΝΤΕΣ ΑΠΟΝΤΕΣ**

1 .Ταγκαλέγκας Ιωάννης - Πρόεδρος

2. Μητάς Αλέξανδρος 1.Καραμάνης Δημήτριος

3. Καλογρηάς Αθανάσιος Αν και είχε νόμιμα προσκληθεί

4.Σαγιάννης Μιχαήλ

5.Μερτζάνης Κωνσταντίνος

6.Καπλάνης Κωνσταντίνος (απών στο 2ο & 3ο Θ.Η.Δ.)

7.Πούλος Ευάγγελος

8.Μπράλιος Νικόλαος

 Ο Πρόεδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 582/12-01-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

1. *Με την υπ΄ αριθμό 212/2018 (ΑΔΑ: ΩΡ2ΟΩΛΗ-Ζ87) Απόφαση του Δημοτικού Συμβουλίου εγκρίθηκαν τα τεύχη δημοπράτησης του έργου προϋπολογισμού 5.100.000,00 € (Με Φ.Π.Α).*
2. *Με την υπ’ αριθμόν 302 / 2018 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου. Η ημερομηνία ηλεκτρονικής αποσφράγισης των προσφορών ήταν η 27-8-2018 .*
3. *Με την υπ’ αριθμόν 440/2018 (ΚΗΜΔΗΣ: (19AWRD004313523 2019-01-09) απόφαση της οικονομικής επιτροπής του Δήμου Λεβαδέων κατακυρώθηκε ο διαγωνισμός του έργου στον οικονομικό φορέα «ΤΡΙΑΙΝΑ ΑΝΩΝΥΜΗ ΤΕΧΝΙΚΗ ΤΟΥΡΙΣΤΙΚΗ ΕΤΑΙΡΕΙΑ ΕΜΠΟΡΙΑ ΟΙΚΟΔΟΜΙΚΩΝ ΥΛΙΚΩΝ», με ποσοστό μέσης τεκμαρτής έκπτωσης 52,30% στις τιμές του τιμολογίου της μελέτης. Ο έλεγχος νομιμότητας της ως άνω απόφασης έγινε με το αρ. πρωτ. 59/5037/15.01.2019 Έγγραφο της Αποκεντρωμένης Διοίκησης Θεσσαλίας – Στερεάς Ελλάδας .*
4. *Η σύμβαση του έργου συνολικού ποσού 2.435.010,02 € με Φ.Π.Α. υπεγράφη στις 22/03/2019 (19SYMV004669802 2019-03-26).*
5. *Η συμβατική προθεσμία του έργου ήταν εικοσιτέσσερις (24) μήνες, ήτοι λήξη εκτέλεσης αυτού 22/03/2021.*
6. *Το έργο χρηματοδοτείται με το ποσό των 1.992.264,23 € από το Ταμείο Συνοχής μέσω ΕΣΠΑ 2014-2020 (Κωδικός Ενάριθμου 2017ΣΕ27510034) και το υπολειπόμενο ποσό των 601.336,49 € από το ΠΔΕ και συγκεκριμένα από τη ΣΑΕΠ 055 με Κωδικό Ενάριθμου 2018ΣΕ05500001 (Κ.Α. 64/7341.014) .*

*Β. ΠΕΡΙΓΡΑΦΗ ΤΟΥ ΕΡΓΟΥ*

*Αντικείμενο της παρούσης μελέτης είναι η μετατροπή ενός απαξιωμένου κτιρίου (πρώην Πανεπιστήμιο ), σε χώρο στέγασης διοικητικών υπηρεσιών και πολιτισμού με συνολικό εμβαδό 2.831,56 τ.μ με αρχές βιοκλιματικού σχεδιασμού και ενεργειακά κελύφη με στόχο την εξοικονόμηση ενέργειας, τη μείωση της ατμοσφαιρικής ρύπανσης και τη μείωση των εκπομπών αερίων που προκαλούν την κλιματική αλλαγή*

*Κατά την εκτέλεση του έργου, η αποκάλυψη απρόβλεπτων στοιχείων τα οποία αφορούσαν την υφιστάμενη παλαιά θεμελίωση αποκαλύπτονταν σταδιακά (διαφορετικά βάθη θεμελίωσης και διαστάσεις υφιστάμενων πεδίλων), τα οποία αποτυπώθηκαν εκ νέου. Τα νέα αυτά δεδομένα στη θεμελίωση επέβαλαν στη συνέχεια την αναθεώρηση - επικαιροποίηση μέρους των στατικών σχεδίων της και συνεπώς συνετέλεσαν κατά κύριο λόγο, μεταξύ άλλων, στην καθυστέρηση των εργασιών σκυροδέτησης όλης της νέας θεμελίωσης και συνεπώς όλου του έργου.*

*Ο ανάδοχος με το υπ΄ αριθμό 9536/26.05.2020 έγγραφο αιτήθηκε επτάμηνη παράταση εκτέλεσης των εργασιών του προαναφερόμενου έργου, έως τις 22/10/2021.*

*Με την 165/ 08-07-20 (ΑΔΑ: ΩΒΑΤΩΛΗ-ΟΜΡ) απόφαση Ο.Ε. του Δ. Λεβαδέων εγκρίθηκε η παράταση εργασιών του έργου έως τις 22/10/2021.*

*Στις 17-12-20 υπεγράφη η με αριθμ. Πρωτοκόλλου 24777/17-12-20 1η Συμπληρωματική Σύμβαση .*

*Με την 120/ 18-05-21 (ΑΔΑ: ΨΣΝ9ΩΛΗ-ΞΔ2) απόφαση Ο.Ε. του Δ. Λεβαδέων εγκρίθηκε ο 3ος ΑΠΕ (περιλαμβάνει 1η & 2η ΣΣΕ) και η παράταση εργασιών του έργου έως τις 22/04/2022.*

*Ο χρόνος αυτός είναι απαραίτητος για την ολοκλήρωση των επί πλέον εργασιών, οι οποίες περιλαμβάνονται στην 1η και στη 2η Συμπληρωματική Σύμβαση Εργασιών.*

*Οι εργασίες που περιλαμβάνονται στη 2η Συμπληρωματική Σύμβαση Εργασιών, αποτελούν συμπληρωματικά έργα, τα οποία δεν περιλαμβάνονταν στην αρχική σύμβαση, αλλά προέκυψαν και κατέστησαν αναγκαία κατά τη διάρκεια εκτέλεσής της. Η αναγκαιότητά των προβλεπόμενων εργασιών της 2ης ΣΣΕ επιβάλλεται :*

* *από την αποκάλυψη νέων ευρημάτων που αφορούν στο σαθρό παλαιό φέροντα οργανισμό του υφιστάμενου κελύφους, (σαθρά υποστηλώματα, πλάκες & δοκοί με οξειδωμένους οπλισμού, τα οποία αποκαλύφθηκαν με την πρόοδο των εργασιών). Τα ευρήματα αυτά επέβαλαν τη στατική ενίσχυση της υφιστάμενης παλαιάς φέρουσας κατασκευής.*
* *από την ολοκλήρωση υλοποίησης του νέου στατικού κελύφους (σκελετός σκυροδέματος και μεταλλικός σκελετός κτηρίου & κλιμακοστασίου), αλλά και από την ενδεδειγμένη και απαραίτητη τεχνικά σύνδεση (με βάση τους κανόνες της τέχνης & της επιστήμης), της υφιστάμενης με τη νέα φέρουσα κατασκευή και δευτερευόντως από την εκτέλεση όλων των απαραίτητων συμπληρωματικών εργασιών για την έντεχνη και λειτουργική ολοκλήρωση του έργου.*

*Οι εργασίες αυτές της 2ης ΣΣΕ, οι οποίες συνδέονται κυρίως με το σκελετό του κτηρίου, επέβαλλαν την κατά προτεραιότητα εκτέλεσής τους, προκειμένου να συνεχιστεί απρόσκοπτα η ολοκλήρωση του φέροντος οργανισμού.*

*Στις 31-05-21 υπεγράφη η με αριθμ. Πρωτοκόλλου 9744/31-05-21 2η Συμπληρωματική Σύμβαση*

*Γ. ΑΙΤΙΟΛΟΓΗΣΗ ΠΑΡΑΤΑΣΗΣ.*

*Ο ανάδοχος με το υπ΄ αριθμό 10824/11.06.2021, το υπ΄ αριθμό 19806/19.10.2021 και το υπ΄ αριθμό 20748/03.11.2021 έγγραφα αιτήθηκε εξάμηνη παράταση εκτέλεσης των εργασιών του προαναφερόμενου έργου, έως τις 22/10/2022 με αναθεώρηση, για τους κάτωθι λόγους :*

* *Καθυστέρηση (παρά τις έγγραφες οχλήσεις του), σύνταξης και έγκρισης του 3ου Ανακεφαλαιωτικού Πίνακας Εργασιών (Α.Π.Ε.) – 1ου Πρωτοκόλλου Κανονισμού Τιμών Μονάδος Νέων Εργασιών (1ο ΠΚΤΜΝΕ) και συνεπώς καθυστέρηση σύναψης 2ης ΣΣΕ, καθώς είχαν προκύψει νέες απρόβλεπτες εργασίες, οι οποίες έπρεπε να προηγηθούν των υπόλοιπων εργασιών του συμβατικού αντικειμένου του έργου. Προς αποφυγή διακοπής εργασιών μέρος αυτών των εργασιών εκτελέστηκαν με ευθύνη του αναδόχου και χωρίς εντολή της Υπηρεσίας ή ενσωμάτωση σε ΑΠΕ. Η ανάλωση όμως των απροβλέπτων, τα οποία στην εξέλιξη του έργου δεν επαρκούσαν για την κάλυψη τόσο των νέων εργασιών που προέκυψαν αλλά και ορισμένων συμβατικών εργασιών (ΑΤ 1.04.03 Σκυρόδεμα C25/30, ΑΤ 1.04.05 Χαλύβδινοι οπλισμοί σκυροδέματος κ.α.), ανάγκασαν στη συνέχεια τον Ανάδοχο να προχωρήσει σε αναστολή εκτέλεσης αυτών των εργασιών, γεγονός που προκύπτει και από τα ημερολόγια του έργου.*
* *Καθυστέρηση έγκρισης από τη ΔΕΔΗΕ των σχεδίων εκτέλεσης των οικοδομικών και Η/Μ εργασιών στο χώρο του υποσταθμού, τα οποία είχαν σταλεί για έγκριση στον ΔΕΔΗΕ από τον Ιούλιο του 2020. Οι εργασίες διαμόρφωσης του χώρου ξεκίνησαν την 04/06/2021 κατόπιν προφορικών οδηγιών υπαλλήλου του ΔΕΔΗΕ χωρίς να υπάρχει ακόμα και σήμερα επίσημη έγκριση των σχεδίων.*
* *Οι παραπάνω καθυστερήσεις, είχαν ως αποτέλεσμα να μην «αξιοποιηθούν» οι ανοιξιάτικοι και καλοκαιρινοί μήνες του 2021 και να μετατεθεί η εκτέλεση εργασιών εντός του χειμώνα, με ότι συνεπάγεται αυτό για καθυστερήσεις που προκύπτουν λόγω καιρικών συνθηκών.*
* *Η ισχύς εξαιρετικά δυσμενών και απρόβλεπτων συνθηκών που επικρατούν στη χώρα μας λόγω της πανδημίας.*
* *Η παγκόσμια έλλειψη πρώτων υλών και υλικών με αποτέλεσμα να καθυστερούν οι παραδόσεις των παραγγελιών (γεγονός που δυσχεραίνεται ακόμα περισσότερο με την καθυστέρηση έγκρισης από την επιβλέπουσα υπηρεσία των προμηθεύτριών εταιρειών και εργοστασίων κατασκευής των υλικών)*
* *Η ανάγκη σύνταξης 4ου ΑΠΕ και 2ου ΠΚΤΜΝΕ για να συμπεριληφθούν οι αυξομειώσεις των ποσοτήτων των εργασίων και οι νέες εργασίες όπως προκύπτουν κατά την πρόοδο εκτέλεσής τους.*

*Συνοψίζοντας, οι κάτωθι λόγοι:*

* *Η απρόσκοπτη υλοποίηση των εργασιών της αρχικής αλλά και της 1ης & 2ης Συμπληρωματικής Σύμβασης, όπως διαμορφώνονται και επιβάλλονται με απρόβλεπτες εργασίες και αυξομειώσεις ποσοτήτων στην εξέλιξη του έργου, ως αναφέρεται άνωθεν*
* *Οι επικρατούσες δυσμενείς και απρόβλεπτες συνθήκες λόγω COVID, οι οποίες εξακολουθούν να υφίστανται*
* *Οι επικρατούσες δυσμενείς και απρόβλεπτες συνθήκες λόγω έλλειψης πρώτων υλών και υλικών, οι οποίες εξακολουθούν να υφίστανται συνηγορούν στην έγκριση εξάμηνης παράτασης εργασιών του εν λόγω έργου, ήτοι έως 22-10-22.*

*Η Διευθύνουσα Υπηρεσία κατέθεσε στην Ειδική Υπηρεσία Διαχείρισης Επιχειρησιακού Προγράμματος την υπ’ αριθμ. 28 / 03-01-22 Εισηγητική πρόταση, σχετικά με την παράταση εκτέλεσης του φυσικού αντικειμένου του έργου.*

 *Η Ειδική Υπηρεσία Διαχείρισης Επιχειρησιακού Προγράμματος «ΥΠΟΔΟΜΕΣ ΜΕΤΑΦΟΡΩΝ, ΠΕΡΙΒΑΛΛΟΝ & ΑΕΙΦΟΡΟΣ ΑΝΑΠΤΥΞΗ», με το υπ’ αριθμ. ΕΥΔ/ΕΠ-ΥΜΕΠΕΡΑΑ / 113/ 10-01-22 έγγραφό της, διατύπωσε θετική γνώμη για την παράταση προθεσμίας περαίωσης εργασιών του προαναφερομένου έργου έως τις 22/10/22.*

 *Με βάση τα ανωτέρω προτείνεται στην Οικονομική Επιτροπή να αποφασίσει :*

*την έγκριση παράτασης του συμβατικού χρόνου εκτέλεσης του έργου: " ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ ", έως τις 22/10/22, με αναθεώρηση.*

 Ακολούθησε διαλογική συζήτηση μεταξύ των μελών της Οικονομικής Επιτροπής και αφού πήρε το λόγο ο κ.Καπλάνης Κωνσταντίνος στην τοποθέτησή του τόνισε ότι δεν πρέπει να δοθεί εκ νέου παράταση γιατί ο Δήμος υπήρξε συνεπής στις υποχρεώσεις του όσον αφορά το οικονομικό κομμάτι , επιπλέον του έχουν δοθεί άλλες δύο παρατάσεις με αποτέλεσμα το έργο να έχει μείνει πίσω , η πρόβλεψή του είναι ότι δεν θα ολοκληρωθεί ούτε στο τέλος του 2022 και δήλωσε ότι θα ψηφίσει κατά στην παρούσα.

 Απαντώντας ο κ. Δήμαρχος – Πρόεδρος της Επιτροπής είπε ότι πρέπει να δοθεί παράταση προκειμένου να χαρούν οι δημότες το έργο. Υπάρχουν από την αρχή κενά στη μελέτη ωστόσο ο εργολάβος στην αίτησή του αιτιολογεί επακριβώς τους λόγους της παράτασης. Επίσης δήλωσε ότι έπειτα από αυτοψία που διενήργησε διαπίστωσε ότι το έργο εξελίσσεται ομαλά και κατά την άποψή του θα ολοκληρωθεί στον αιτούμενο χρόνο.

 Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

 - Το με αριθ. πρωτ. 582/12-01-2022 έγγραφο της Διεύθυνσης Τεχνικών Υπηρεσιών, που είχε διανεμηθεί

- το υπ’ αριθμ. ΕΥΔ/ΕΠ-ΥΜΕΠΕΡΑΑ / 113/ 10-01-22 έγγραφο της Ειδικής Υπηρεσίας Διαχείρισης

- τα υπ’ αριθμ. 10824/11.06.2021, 19806/19.10.2021 και 20748/03.11.2021 αιτήματα Αναδόχου περί εξάμηνης παράτασης εργασιών του εν λόγω έργου, έως τις 22/10/22.

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

1. Εγκρίνει την παράταση του συμβατικού χρόνου εκτέλεσης της δημόσιας σύμβασης :
2. **«** ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ**»** έως τις 22-10--2022, για τους λόγους που αναγράφονται στο εισηγητικό μέρος της παρούσας.

Κατά ψήφισαν οι κ.κ. Καπλάνης Κων/νος και Πούλος Ευάγγελος.

Η παρούσα απόφαση πήρε αριθμό 11/2022.

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος ΠΙΣΤΟ ΑΠΟΣΠΑΣΜΑ

3.Σαγιάννης Μιχαήλ Λιβαδειά 20-1-2022

4.Μερτζάνης Κωνσταντίνος Ο ΠΡΟΕΔΡΟΣ

5.Καπλάνης Κωνσταντίνος

6.Πούλος Ευάγγελος

7.Μπράλιος Νικόλαος

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ

 .